Document ID: 32009R0649

KOMMISSIONENS FORORDNING (EF) Nr. 649/2009
af 23. juli 2009
om justering af visse fiskekvoter for 2009 som led i forvaltningen af fiskekvoter fra år til år
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 23, stk. 4,
under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (2), særlig artikel 4, stk. 2, og
ud fra følgende betragtninger:
(1)
Hvis Kommissionen fastslår, at en medlemsstat har overskredet de tildelte fiskerimuligheder, foretager Kommissionen fradrag i denne medlemsstats fremtidige fiskerimuligheder, jf. artikel 23, stk. 4, i forordning (EF) nr. 2371/2002.
(2)
I artikel 5 i forordning (EF) nr. 847/96 fastsættes de kriterier og betingelser, der gælder for Kommissionens fradrag i fiskerimuligheder.
(3)
Ifølge artikel 4, stk. 2, i forordning (EF) nr. 847/96 kan medlemsstaterne inden den 31. oktober i det år, som kvoten gælder for, anmode Kommissionen om at tilbageholde op til 10 % af dens kvote til overførsel til det følgende år. Kommissionen forhøjer den relevante kvote med den tilbageholdte mængde.
(4)
Ved Rådets forordning (EF) nr. 2015/2006 af 19. december 2006 om fastsættelse af EF-fiskerfartøjers fiskerimuligheder for visse dybhavsbestande for 2007 og 2008 (3), Rådets forordning (EF) nr. 1404/2007 af 26. november 2007 om fastsættelse af fiskerimuligheder og dertil knyttede betingelser for visse fiskebestande og grupper af fiskebestande for Østersøen for 2008 (4), Rådets forordning (EF) nr. 1579/2007 af 20. december 2007 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande for Sortehavet (5) og Rådets forordning (EF) nr. 40/2008 af 16. januar 2008 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (6), fastsættes der kvoter for visse bestande for 2008, ligesom det deri specificeres, for hvilke bestande der kan træffes foranstaltninger som omhandlet i forordning (EF) nr. 847/96.
(5)
Ved Rådets forordning (EF) nr. 1139/2008 af 10. november 2008 om fastsættelse for 2009 af fiskerimuligheder og dertil knyttede betingelser for visse fiskebestande og grupper af fiskebestande for Sortehavet (7), Rådets forordning (EF) nr. 1359/2008 af 28. november 2008 om fastsættelse af EF-fiskerfartøjers fiskerimuligheder for visse dybhavsbestande for 2009 og 2010 (8), Rådets forordning (EF) nr. 1322/2008 af 28. november 2008 om fastsættelse for 2009 af fiskerimuligheder og dertil knyttede betingelser for visse fiskebestande og grupper af fiskebestande for Østersøen (9) og Rådets forordning (EF) nr. 43/2009 af 16. januar 2009 om fastsættelse for 2009 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (10), fastsættes der kvoter for visse bestande for 2009.
(6)
For Det Forenede Kongerige, Irland og Polen er visse af disse kvoter for 2009 blevet justeret ved Kommissionens forordning (EF) nr. 147/2007 af 15. februar 2007 om justering af visse fiskekvoter fra 2007 til 2012 i henhold til artikel 23, stk. 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik (11) og Kommissionens forordning (EF) nr. 635/2008 af 3. juli 2008 om tilpasning af de torskekvoter, der skal tildeles Polen i Østersøen (underafsnit 25-32, EF-farvande) fra 2008 til 2011 efter Rådets forordning (EF) nr. 338/2008 (12).
(7)
Visse medlemsstater anmodede inden den 31. oktober 2008 om, at en del af deres kvoter for 2008 tilbageholdes og overføres til det følgende år, jf. artikel 4, stk. 2, i forordning (EF) nr. 847/96. De tilbageholdte mængder inden for de grænser, som er fastsat i den pågældende forordning, bør lægges til kvoten for 2009.
(8)
Efter artikel 5, stk. 1, i forordning (EF) nr. 847/96 bør medlemsstaternes kvoter for 2009 nedsættes med en mængde svarende til den mængde fisk, der er fanget for meget. Efter artikel 5, stk. 2, i forordning (EF) nr. 847/96 bør der foretages vejede fradrag fra medlemsstaternes kvoter for 2009, hvis de tilladte landinger i 2008 af fisk fra visse bestande, der er fastsat i forordning (EF) nr. 2015/2006, (EF) nr. 1404/2007, (EF) nr. 1579/2007 og (EF) nr. 40/2008, er overskredet.
(9)
For visse medlemsstater er fradragene større end landenes respektive kvoter for 2009. Efter reglerne i artikel 23, stk. 4, i forordning (EF) nr. 2371/2002 bør det af hensyn til ligebehandling af medlemsstaterne, og for effektivt at bidrage til ressourcebevarelsen ved at kompensere mest muligt for tidligere overfiskning, sikres, at der også i sådanne tilfælde foretages fuldt fradrag. Derfor bør de pågældende medlemsstaters fartøjer ikke have lov til at fiske efter de berørte arter i de relevante områder i 2009, og de resterende mængder bør fradrages i efterfølgende år. Kommissionen bør derfor efter proceduren i artikel 23, stk. 4, i forordning (EF) nr. 2371/2002 fradrage restmængden i den relevante kvote for 2010 og i givet fald efterfølgende år.
(10)
Medlemsstaterne bør dog have lov til at kompensere for de mængder, der fortsat skal fradrages, ved i løbet af 2009 at opnå yderligere fiskerimuligheder for de berørte bestande gennem kvoteudveksling, jf. artikel 20, stk. 5, i forordning (EF) nr. 2371/2002, for således at undgå, at disse mængder fradrages i deres fiskerimuligheder for 2010 eller efterfølgende år.
(11)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
1. Fiskekvoterne fastsat ved forordning (EF) nr. 1139/2008, (EF) nr. 1322/2008, (EF) nr. 1359/2008 og (EF) nr. 43/2009 forhøjes som vist i bilag I eller nedsættes som vist i bilag II.
2. Stk. 1 anvendes, jf. dog nedsættelserne fastsat ved forordning (EF) nr. 147/2007 og (EF) nr. 635/2008.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juli 2009.

Labels: 6